Lut

Lut er et hverdagslig navn på sterkt basiske hydroksider som er løst i vann. Eksempler er natriumhydroksid eller kaliumhydroksid.

Natriumhydroksid (NaOH) er et mye brukt alkalisk kjemikalium, også kjent som natronlut. Stoffet er hvitt i fast form, framstilt av en elektrolytisk deling av natriumklorid. Det løses svært lett opp i vann. I matlagning brukes det til lutefisk og til bløtlegging av oliven. Som tilsetningsstoff har det E-nummer E 524.

Kaliumhydroksid, som brukes i alkaliske batterier og ved produksjon av biodiesel, er også kjent som kalilut.

 Referanser 


Kategori:Natriumforbindelser
Kategori:Kaliumforbindelser
Kategori:Hydroksider
Kategori:Husholdningskjemikalier